Super Bowl LI

**Super Bowl LI** var en amerikansk fotballkamp i NRG Stadium i Houston i Texas 5. februar 2017, som avgjorde ligamesteren for National Football League (NFL) for -sesongen. Etter å ha ligget under med 25 poeng (28–3) i tredje kvarter slo American Football Conference-mesterne (AFC) New England Patriots National Football Conference-mesterne (NFC) Atlanta Falcons 34–28 på overtid. Kampen blir derfor ofte referert til som **«28–3»**. Patriots' comeback på 25 poeng er det største i Super Bowls historie, og Super Bowl LI var den første gangen kampen ble avgjort på overtid.

Det var Patriots' femte seier som løftet dem til delt andreplass med Dallas Cowboys og San Francisco 49ers for flest Super Bowl-seiere, da kun bak Pittsburgh Steelers med seks. Etter å ha avsluttet seriespillet 14–2 satte Patriots en rekord med sin niende Super Bowl-kamp, andre på tre år, og syvende under hovedtrener Bill Belichick og quarterback Tom Brady. Falcons nådde kampen etter å ha gått 11–5 i seriespillet og prøvde å sikre sin første Super Bowl-sier etter å ha tapt sin eneste tidligere sjanse i Super Bowl XXXIII.

Etter ingen scoringer i første kvarter fikk Atlanta 21 poeng før New England scoret et field goal med to sekunder igjen av andre kvarter, som gav Falcons en 21–3 ledelse til halftime. Falcons økte ledelsen til 28–3 halvveis inn i tredje kvarter da quarterback Matt Ryan fullførte sin andre touchdownpasning. Patriots scoret så 25 poeng på rappen og utlignet til uavgjort, 28–28, med 57 sekunder spilletid gjenstående. New England vant myntkastet for overtid, mottok avsparket, og scoret en 2-yard touchdown på løp med running back James White etter et 75-yard drive. Da kampen var over hadde over 30 individuelle og lagrekorder for Super Bowl enten blitt slått eller tangert. Whites 14 mottakelser og 20 poeng (fra 3 touchdowns og en 2-point conversion) var blant de slåtte rekordene. New England Patriots quarterback Tom Brady, som også slo kamprekorder for Super Bowl med 43 fullførte pasninger, 62 pasningsforsøk og 466 pasningsyards, satte rekorder da han ble den eldste spilleren til å vinne Super Bowl MVP, som også var hans fjerde og en ny rekord; han slo selv begge rekordene i Super Bowl LV.

Fox' dekning av kampen tiltrakk 111,3 millioner seere, noe lavere enn fjorårets 111,9 millioner, mens det totale antallet seere for hele eller deler av kampen satte en rekord med 172 millioner. Gjennomsnittlige seertall for halftime-showet, hvor Lady Gaga var headliner, var høyere, på 117,5&nbsp;millioner. Dagen etter ble kampen hyllet som tidenes beste Super Bowl av flere mediekanaler.

## Bakgrunn
### Valg av vertsby
NFL valgte stadion for Super Bowl 50 og Super Bowl LI under eiernes vårmøte i Boston 21. mai 2013. Den 16. oktober 2012 annonserte NFL at Reliant Stadium, som ble omdøpt til NRG Stadium i 2014, var en finalist for Super Bowl LI. Houston konkurrerte så mot andreplass for retten til å avholde Super Bowl 50: Hard Rock Stadium i Miami Gardens i Florida. Sør-Floridas søknad for begge Super Bowls var avhengig av at stadionet ble oppusset. Den 3. mai 2013 nektet delstatsforsamlingen i Florida å finansiere renoveringen, som hadde stor effekt på Miamis sjanser. NFL valgte til slutt Houston som vert for Super Bowl LI.

Dette var andre gang et Super Bowl ble arrangert i NRG Stadium, etter Super Bowl XXXVIII i 2004 hvor New England Patriots møtte den sesongens vinner av NFC South Carolina Panthers. Det var også tredje gang kampen ble arrangert i Houston da Super Bowl VIII ble arrangert i Rice Stadium i 1974. Ettersom at baseballaget Astros nådde World Series åtte måneder senere ble Houston den fjerde byen til å ha Super Bowl og Fall Classic i samme kalenderår, etter San Diego (1998), Detroit (2006) og Arlington i Texas (2011), og den første av de fire til å vinne et Major League Baseball-mesterskap.

#### Kontrovers rundt proposition 1
Proposition 1, en vedtekt som ville ulovliggjort diskriminering basert på seksuell legning eller kjønnsidentitet innen boligmarkedet, ansettelse, kommunale boliger og kontraktforhandlinger med byen, ble nedstemt (60,97% mot) under valget 3. november 2015. NFL annonserte i etterkant at de ikke kom til å endre på planene for Super Bowl LI. Houston Texans' eier Bob McNair donerte $10 000 til Campaign for Houston, en organisasjon som var mot vedtekten, som han senere trakk tilbake.

## Lagene
### New England Patriots

I 2016 tangerte New England en NFL-rekord da de hadde sin syvende sesong på rad med 12+ seiere. Til tross for at startende quarterback Tom Brady var suspendert i sesongens fire første kamper og All-Pro tight end Rob Gronkowski ble skadet midt i sesongen toppet Patriots tabellen med et seriespillresultat på 14–2; de eneste nederlagene var mot Buffalo Bills i uke 4 og Seattle Seahawks i uke 10. De scoret 441 poeng (#3 i NFL) og tillot færrest i ligaen (250).

Brady gikk glipp av de fire første kampene i sesongen etter en hendelse fra sluttspillet i 2014 senere kjent som Deflategate. Jimmy Garoppolo og Jacoby Brissett startet to kamper hver mens Brady var borte. Da suspensjonen var over tok Brady over og ble utvalgt til sitt 12. Pro Bowl, med 3 554 pasningsyards, 28 touchdownpasninger og kun to interceptions. Med en passer rating på 112,2 var han nummer to i NFL. Lagets ledende receiver var Julian Edelman, som tok imot 98 pasninger for 1 106 yards og hadde 135 yards på punt returns. Wide receivere Chris Hogan (38 mottakelser for 680 yards) og Malcolm Mitchell (32 mottakelser for 401 yards) var også viktige mottakere. Gronkowski tok imot 25 pasninger for 540 yards før han ble slått ut av sesongen med en ryggskade i uke 13. Tight end Martellus Bennett tok over for ham og tok imot 55 pasninger for 701 yards, og ledet laget med syv mottatte touchdownpasninger. Running back LeGarrette Blount ledet laget på bakken med 1 168 yards på løp og ledet ligaen med 18 touchdowns. I pasningssituasjoner var laget avhengige av running back James White, som tok imot 60 pasninger for 551 yards og hadde 166 yards på løp. Running back Dion Lewis var også verdifull for angrepet, med 283 yards på løp og 17 mottakelser for 94 yards.

Til tross for at de byttet All-Pro outside linebacker Jamie Collins til Cleveland Browns midt i sesongen var Patriots' forsvarsrekke ledet av tackle Trey Flowers, som var #1 på laget med syv quarterback sacks, og Jabaal Sheard som hadde fem sacks. Linebacker Dont'a Hightower ble utvalgt til sitt første Pro Bowl og ble utvalgt til All-Pros andrelag, med 65 taklinger og 2,5 sacks. Linebacker Rob Ninkovich var også viktig for laget, med 34 taklinger, to fumbles forårsaket og fire sacks. I Patriots' secondary ledet cornerback Malcolm Butler laget med fire interceptions, mens Logan Ryan ledet laget i taklinger og snappet opp to interceptions. Safety Devin McCourty var nummer to på laget med 83 taklinger og hadde én interception, og ble valgt til sitt tredje Pro Bowl. Laget hadde også en solid forsvarsspiller på special teams, Matthew Slater, som ble utvalgt til Pro Bowl for sjette sesong på rad.

Ved å nå Super Bowl LI satte Patriots en rekord med sitt niende Super Bowl, samt lagets syvende i de siste 16 årene under Brady og hovedtrener Bill Belichick. patriots hadde spilt i det eneste andre Super Bowl avholdt i NRG Stadium; de vant Super Bowl XXXVIII over Carolina Panthers 32–29 13 år tidligere. Patriots gikk inn i Super Bowl LI med et sammenlagresultat på 4–4 i sine åtte siste Super Bowls, hvor alle fire seierne og to av nederlagene var under Belichick og Brady.

Med Super Bowl LI satte Belichick en rekord med sitt syvende Super Bowl som hovedtrener etter å ha delt rekorden på seks med Don Shula. Det var hans tiende Super Bowl totalt, og satte dermed en ny rekord etter å ha delt den med ni med Dan Reeves. Dette var Bradys syvende Super Bowl, flere enn noen annen spiller i Super Bowls historie.

### Atlanta Falcons

Atlanta Falcons, i sitt andre år med hovedtrener Dan Quinn, avsluttet 2016-sesongen 11–5 og hadde andre seed i NFCs sluttspill. Laget hadde ikke klart å kvalifisere seg for sluttspillet de tre siste sesongene.

Falcons hadde et solid angrep og ledet NFL med 540 poeng. Matt Ryan, i sitt niende år, ble utpekt til NFL MVP, AP NFL Offensive Player of the Year Award, ble utvalgt til sitt fjerde Pro Bowl og ledet ligaen med en passer rating på 117,1. Selv om han bare var #9 i fullførte pasninger (373) var han nummer to i både pasningsyards (4 944) og touchdowns (38). Hans beste receiver var Julio Jones, som tok imot 83 pasninger for 1 409 yards (#2 i NFL) og seks touchdowns. Ryan hadde flere muligheter, som Mohamed Sanu (59 mottakelser for 653 yards) og Taylor Gabriel (35 mottakelser for 579 yards og seks touchdowns). Pro Bowl running back Devonta Freeman ledet laget på løp med 1 078 yards, 11 touchdowns og 4,8 yards per løp. Han var også en solid receiver med 54 mottakelser for 421 yards og 11 touchdowns totalt. Falcons hadde også en bra special teams-gruppe under veteranen Eric Weems som kick returner. Hans 24 punt returns for 273 yards gav ham 6. flest yards per return i NFL (11,4), og han hadde 391 yards på kickoff returns. Pro Bowl kicker Matt Bryant ledet ligaen i scoring med 158 poeng og var nummer 3 i prosentandel scoringer på field goals med 91,8%. På angrepsrekken hadde Atlanta center Alex Mack, som ble utvalgt til sitt fjerde Pro Bowl.

Falcons' forsvarsrekke var ledet av defensive ends Adrian Clayborn, som hadde fem sacks og plukket opp en fumble, og veteranen Dwight Freeney, som er #18 i sacks noensinne i NFL (122,5). Bak dem var  linebacker Vic Beasley lagets eneste Pro Bowler på forsvar, som ledet NFL i sacks med 15,5; han forårsaket også seks fumbles. Nykommer linebacker Deion Jones var også solid og ledet laget i taklinger (108) og interceptions (tre). Falcons' secondary bestod av safety Keanu Neal, som hadde 106 taklinger og forårsaket fem fumbles. Safety Ricardo Allen hadde 90 taklinger og to interceptions. Samlet var forsvaret rangert som #27 i ligaen på poeng tillatt (406).

Det var Falcons' andre Super Bowl-kamp noensinne, etter å ha tapt i Super Bowl XXXIII i januar 1999 mot Denver Broncos.

### Sluttspillet

Patriots, som første seed i AFC, begynte sluttspillet med seier over fjerde seed Houston Texans i divisjonsrunden, 34–16. Uken etter, i AFC Championship Game, slo Patriots tredje seed Pittsburgh Steelers 36–17.

Falcons, med andre seed i NFC, begynte sluttspillet med seier over tredje seed Seattle Seahawks 36–20 i divisjonsrunden, med 422 yards på angrep. Uken etter, i den siste NFL-kampen i Georgia Dome, hadde Falcons 493 yards på angrep da de slo fjerde seed Green Bay Packers 44–21 i NFC Championship Game.

### Merknader før kampen
Som hjemmelaget for kampen valgte Falcons å bruke sine røde hjemmeuniformer med hvite bukser, som gjorde at Patriots måtte bruke sine hvite borteuniformer. I kampen møtte Atlantas angrep, #1 i scoring i NFL, mot New Englands forsvar, også #1 i scoring. Dette var det sjette Super Bowl siden sammenslåingen av AFL og NFL hvor dette var tilfellet, og laget med det beste forsvaret vant fire av dem fem tidligere møtene.

#### Arrangementer i Super Bowl-uken
Arrangementer som ledet opp til Super Bowl LI var fokusert rundt George R. Brown Convention Center og Discovery Green-parken. Super Bowl Live ble arrangert i Discovery Green, en 10 dager lang festival med konserter og andre attraksjoner inkludert fyrverkeri og *Future Flight*, en virtuell virkelighetsinstallasjon i samarbeid med NASA. Det årlige NFL Experience ble arrangert i George R. Brown Convention Center, med aktiviteter og møter med spillere. Super Bowl Opening Night, den andre utgaven av kampens nylig endrede mediadag, ble avholdt 30. januar 2017 i Minute Maid Park.

Super Bowl Live ble arrangert av Houston Super Bowl Host Committee, som var ledet av Honorary Chairman James A. Baker, III, Chairman Ric Campo, og President og CEO Sallie Sargent.

Ifølge en artikkel av Bloomberg var de to største Super Bowl-festene den lukkede 13. årlige ESPN-festen og *[[Rolling Stone]]*-festen. Fergie og DJ Khaled fremførte på ESPNs fest, som ble arrangert i et  stort varehus i Houston Arts District. Rolling Stones fest feiret også magasinets 50-årsjubileum. Det ble arrangert i Museum of Fine Arts med artistene Big Sean, DJ Cassidy, Nas, Diplo og Busta Rhymes.

#### Lagenes fasiliteter
Patriots var innkvartert i JW Marriott Houston og trente ved University of Houston. Falcons bodde i Westin Houston Memorial City og trente ved Rice University.

#### Billetter
I begynnelsen av februar 2017 annonserte NFL og rettsvesenet at billetter for Super Bowl LI skulle ha varmesensitive logoer i et forsøk på å bekjempe forfalskning av billetter. På forsiden av hver billett var det et hevet design og baksiden hadde en avbildning av Houstons skyline og Super Bowl-logoen. Det var også et design på den nedre delen på baksiden av hver billett som var printet i varmesensitivt blekk. HTX-logoen og bildet av NRG Stadium forsvant når billetten ble utsatt for varme og dukket opp igjen når varmekilden ble fjernet.

#### Transportproblemer
Sent i 2016 hadde Uber truet med å forlate Houston før Super Bowl LI da de insisterte at enkelte av byens forskrifter, inkludert bakgrunnssjekker med fingeravtrykk av sjåfører, satte for høye krav og hindret sjåfører i å jobbe. Houston og Uber kom frem til et kompromiss i desember hvor Houston fremdeles kunne kreve å sjekke fingeravtrykk på sjåfører, men fjernet kravene om dopingtester og fysiske undersøkelser ut 5. februar.

## Mediedekning
### TV i USA
I USA ble kampen sendt på Fox som en del av den årlige roteringen mellom NFLs mediepartnere. Kampen ble sendt på spansk på Fox Deportes. Nettstrømming var tilgjengelig via Fox Sports Go; tjenesten krevde vanligvis et aktivt TV-abonnement, men Fox gjorde den gratis for Super Bowl. På grunn av en avtale om eksklusivitet med Verizon Communications var det kun abonnenter på Verizon Wireless som kunne strømme kampen på smarttelefoner gjennom NFL Mobile-appen.

I likhet med Super Bowl 50 var stadionet utstyrt med Intel freeD instant replay-teknologi, som brukte 36 5k-oppløsningskameraer rundt stadionet som gjorde det mulig å se en 360-graders dekning av alle plays. Fox introduserte en ny feature kjent som *Be the Player*, som brukte de mange kameraene rundt banen for å skape et bilde av et play fra en av spillernes synspunkt. Fox bygget et midlertidig 2-etasjes studio i Discovery Green hvor de spilte inn dekning før kampen samt Fox Sports 1s studioprogrammer i uken før kampen, som *[[Fox Sports Live|Fox Sports Live with Jay and Dan]]*, *[[The Herd with Colin Cowherd]]*, *[[Skip and Shannon: Undisputed]]*, *[[NASCAR Race Hub]]* og *[[UFC Tonight]]*.

#### Seertall
I snitt 111,3 millioner seere så Super Bowl LI, det andre året på rad hvor gjennomsnittlige seertall falt fra året før. Seertallene økte derimot jevnt etter halftime. Fox annonserte at 1,72 seere strømmet kampen på nett, og innen slutten av overtiden hadde sendingen 172 millioner seere (over halvparten av USAs befolkning det året, 340 millioner). Per  er det fremdeles det høyeste seertallet for en TV-sending i USAs historie.

#### Reklame
Fox satte grunnprisen for en 30 sekunder lang reklameplass på $5 millioner, samme som CBS tok for Super Bowl 50, og tjente $534 millioner i reklamer på den ene dagen. Snickers annonserte at de skulle avduke en direktesendt reklame under kampen. Nintendo hadde en reklame for den kommende spillkonsollen Nintendo Switch. Fiat Chrysler Automobiles hadde tre reklameplasser for Alfa Romeo, i et forsøk på en relansering av det italienske merket i USA.

En reklame fra Budweiser skapte kontrovers før kampen da de viste en av grunnleggerne av Anheuser-Busch, Adolphus Busch, som emigrerte til USA fra Tyskland, like etter at president Donald Trump hadde signert en presidentordre som stengte ute reisende fra muslimske land. 84 Lumber hadde en reklame hvor en mor og datter reiste fra Mexico til USA, som hadde blitt redigert etter at Fox klaget på at der var en grensemur i reklamen.

Det ble reklamert for flere filmer under kampen, som *[[Guardians of the Galaxy Vol. 2]]*, *[[Logan (film)|Logan]]*, *[[Transformers: The Last Knight]]*, *[[Pirates of the Caribbean: Dead Men Tell No Tales]]*, *[[The Fate of the Furious]]* og *[[Ghost in the Shell]]*. AMC og Netflix reklamerte for sine serier, henholdsvis *[[The Walking Dead (TV-serie)|The Walking Dead]]* og *[[Stranger Things]]*, mens National Geographic Channel reklamerte for sin nye serie *[[Genius (TV-serie)|Genius]]*.

Fox tjente rundt $20 millioner ekstra da de fikk sendt fire reklamer i løpet av overtid. Selv om dette var noe som aldri hadde skjedd før hadde Fox forhandlet avtaler med en håndfull aktører dersom kampen skulle gå til overtid.

### Internasjonal dekning

### Radio
I USA stod Westwood One for den nasjonale dekningen, med Kevin Harlan som hovedkommentator, Boomer Esiason og Mike Holmgren som ekspertkommentatorer og rapporter fra sidelinjene fra Tony Boselli og James Lofton. Westwood Ones sending ble også sendt i Canada via TSN Radio. Hvert av nettverkenes hovedstasjoner hadde lokal dekning: WBZ-FM for Patriots (med Bob Socci og Scott Zolak som kommentatorer) og WZGC for Falcons (med Wes Durham og Dave Archer som kommentatorer); under ligaens stående kontrakt med Westwood One fikk ingen av de andre kanalene i lagenes radionettverk sende den lokale dekningen. Både Patriots og Falcons brukte FM-stasjoner som hovedstasjoner, som begrenset lytterne til folk innenfor det lokale storbyområdet eller de som hadde tilgang til satelittradio gjennom Sirius XM eller TuneIn Premium.

Rettighetene for spanskspråklig dekning tilhørte Entravision som del av en 3-årig avtale signert i 2015. Erwin Higueros var hovedkommentator.

I Storbritannia tilbød BBC Radio 5 Live reklamefri dekning, med Darren Fletcher og Rocky Boiman som kommentatorer.

## Underholdning
### Før kampen

Før kampen hedret NFL medlemmer av Pro Football Hall of Fame som hadde spilt college football ved universiteter og colleger som historisk hadde hatt en høy andel mørkhudede studenter. Av de 303 medlemmene av Hall of Fame var 29 av dem representert.

Som kampens bortelag tok Patriots banen først til lyden av Ozzy Osbournes «Crazy Train». Som hjemmelag kom Falcons på banen etterpå, til Trick Daddys «Let's Go». Oppsummeringen av lagenes sesonger ble presentert av Ving Rhames.

Før kampen sang den amerikanske countrymusikeren Luke Bryan nasjonalsangen. Bryan var den første mannlige artisten til å synge nasjonalsangen i et Super Bowl siden Billy Joel i Super Bowl XLI. Like etter Bryan fremførte Phillipa Soo, Renée Elise Goldsberry og Jasmine Cephas Jones, som spilte Schuyler-søstrene i Broadwaymusikalen *[[Hamilton (musikal)|Hamilton]]*, «America the Beautiful».

Etter nasjonalsangen foretok tidligere president George H. W. Bush myntkastet sammen med sin kone, Barbara. Patriots veddet kron, men Falcons vant myntkastet med mynt. Falcons valgte å utsette valget til andre halvdel.

### Halftime

Den 29. september 2016 bekreftet Lady Gaga, som hadde fremført nasjonalsangen året før under Super Bowl 50, at hun skulle spille under halftime-showet under Super Bowl LI med et innlegg på sin Instagram-konto: «It's not an illusion. The rumors are true. This year the SUPER BOWL goes GAGA!» John Entz, Fox Sports' president og ansvarlig produsent for programmet, bekreftet at Gaga skulle fremføre og la til «[She] is one of the most electric performers of our generation, and we couldn't be happier with the choice to have her headline the Super Bowl LI Halftime Show... It is going to be an incredible night.»

Lady Gaga åpnet showet med en kombinasjon av «God Bless America» og «This Land Is Your Land». Under konserten sang hun noen av sine største hits, som «Poker Face», «Born This Way», «Million Reasons» og «Bad Romance» og i en forhåndsinnspilt del av showet formet 300 droner utstyrt med LED det amerikanske flagget.

Mohamed Sanu sa at det langvarige halftime-showet spilte en rolle i at Atlanta endte opp med å tape kampene. I snitt er lagene av banen i femten minutter under halftime, men pausen er betydelig lengre under Super Bowl. På den andre siden så det ut til at Bill Belichick hadde innarbeidet den lange konserten i lagets treninger. Sanus argument holdt ikke mye vann da Atlanta, like etter pausen, tok ballen ned banen og scoret en touchdown.

## Kampreferat
### Første halvdel
Det første kvarteret av Super Bowl LI var en målløs forsvarskamp hvor begge lagene puntet to ganger. Det lengste playet fra scrimmage var et 37-yard løp av Falcons' running back Devonta Freeman, som ikke førte til poeng, men endte opp med å bli det lengste løpet i kampen for begge lag.

På kampens første play i andre kvarter fullførte New Englands quarterback Tom Brady en 27-yard pasning til wide receiver Julian Edelman på Falcons 33-yard linje. På neste play rev linebacker Deion Jones ballen fra running back LeGarrette Blount; fumblen ble plukket opp av defensive back Robert Alford på 29-yard linjen. På de to neste plays fullførte Matt Ryan to pasninger til Julio Jones for 19 og 23 yards. Freeman løp ballen på de tre neste plays og dekket de gjenværende 29 yards til målsonen, hvor siste løp var et 5-yard touchdown løp som gav Atlanta en 7–0 ledelse.

New England klarte ikke å få en første down på sin neste serie etter Freemans scoring, og Falcons flyttet ballen 62 yards på fem plays. Ryan startet drivet med en 24-yard pasning til Taylor Gabriel før han fullførte en 18-yard pasning til Jones. På 3rd-and-9 kastet han en 19-yard touchdownpasning til tight end Auston Hooper og økte Atlantas ledelse til 14–0. I løpet av sine syv Super Bowls hadde Brady aldri ligget så langt under, og poengforskjellen skulle økes. New England svarte med et drive til Falcons 23-yard linje, med hjelp fra tre holdingstraffet mot Atlantas forsvar som alle gav Patriots en første down da de var på en tredje down. På 3rd-and-6 kastet Brady en pasning som ble intercepted av Alford og returnert 82 yards for en touchdown, som økte Atlantas ledelse til 21–0. Det var den første gangen i hans karriere at Brady kastet en pick six (interception returnert for en touchdown) sine 33 sluttspillkamper, og Alfords return på 82 yards var det nest lengste interception return i Super Bowls historie. Brady skulle ende opp med å bli den første quarterbacken til å vinne et Super Bowl han kastet et pick six i. Patriots fikk ballen med 2:20 igjen av andre kvarter, og Brady fullførte en 15-yard pasning til Martellus Bennett og en kort pasning til running back James White, som løp for 28 yards. Drivet ble stanset på Falcons 20-yard linje, men Stephen Gostkowski scoret på et field goal med to sekunder igjen av kampen. Da lagene gikk av banen var stillingen 21–3.

### Andre halvdel
New England hadde en scoringsmulighet tidlig i tredje kvarter da Edelman returnerte et punt 26 yards til Patriots 47-yard linje, men de klarte ikke å få en første down på drivet. Etter Patriots' punt startet Falcons sitt drive på egen 15-yard linje; Ryan fullførte to lange pasninger til wide receiver Taylor Gabriel for 17 og 35 yards, som tok Falcons til New Englands 28-yard linje. Fire plays senere avsluttet Ryan et 85-yard drive med en 6-yard touchdownpasning til running back Tevin Coleman, som gav Falcons en 28–3 ledelse med 8:31 igjen av kvarteret. På neste serie ledet Brady Patriots 75 yards på 13 plays for en touchdown, med fem fullførte av syv pasningsforsøk for 43 yards, hvor den lengste var en 17-yard pasning til Danny Amendola på 4th-and-3 på New Englands 46-yard linje. Brady hadde også et stort play da han selv løp ballen for 15 yards (som skulle ende opp med å bli Patriots' lengste løp i kampen) på 3rd-and-8 fra Atlantas 35-yard linje. Med tre påfølgende løp fra Blount ble ballen flyttet fra 15-yard linjen til 5-yard linjen, før Brady kastet ballen til White for en touchdown. Gostkowski bommet på ekstrapoenget, som traff målstangen, som førte til en stilling på 28–9.

New England forsøkte så et onside kick, men ballen ble plukket opp av Falcons linebacker LaRoy Reynolds, og en straffe mot Gostkowski for å ha rørt ballen før den flyttet seg ti yards gav Atlanta god posisjon på banen. Ryan fullførte en 9-yard pasning til Hooper til Patriots' 32-yard linje, men en holdingstraffe mot Atlantas offensive lineman Jake Matthews flyttet laget bak ti yards. Etter et mislykket pasningsforsøk delte Trey Flowers og Kyle Van Noy en sack på Ryan som tvingte Falcons til å punte på sitt første play i fjerde kvarter.

Matt Boshers 42-yard punt gav Patriots ballen på egen 13-yard linje. Brady ledet laget ned banen på neste drive, med tre pasninger til wide receiver Malcolm Mitchell for 40 yards og en til Bennett for 25, som flyttet ballen til Falcons' 7-yard linje. I løpet av de tre neste plays ble Brady sacked to ganger av defensive tackle Grady Jarrett. Patriots måtte ta til takke med et field goal, som Gostkowski scoret på fra 33 yards, og utlignet til 28–12 med under 10 minutter igjen av kampen. Atlanta hadde brukt to av sine tre timeouts på forsvar og problemer med utstyret.

På tredje play i Atlantas neste drive klarte New Englands linebacker Dont'a Hightower å presse seg forbi Freeman på et blitz og sacket Ryan idet han kastet en pasning, som resulterte i en fumble som ble plukket opp av defensive tackle Alan Branch på Falcons' 25-yard linje. Det var Ryans første turnover på to måneder. New England utnyttet sin scoringsmulighet da Brady kastet en 6-yard touchdownpasning til Amendola. White tok deretter en direkte snap for en 2-point conversion som utlignet til 28–20 med 5:56 igjen av kampen.

På første play av Atlantas neste drive tok Freeman imot en kort pasning fra Ryan og løp den for 39 yards, som skulle bli kampens lengste play. På 2nd-and-9 fra Patriots' 49-yard linje kastet Ryan en dyp pasning til Jones som klarte å ta den imot langs høyre sidelinje for 27 yards, som gav Falcons en første down på Patriots 22-yard linje med 4:40 igjen av kampen og en sjanse for å øke ledelsen til to scoringer, som trolig ville ha sikret seieren for Atlanta. På neste play løp Freeman for et tap på 1 yard etter en takling fra Devin McCourty. Atlanta prøvde et pasningsspill på andre down, men Ryan ble sacked av Flowers for et tap på 12 yards som endte opp på Patriots' 35-yard linje. Ryan fullførte så en pasning på ni yards til Mohamed Sanu på 3rd-and-23, som ble trukket tilbake etter en holdingstraffe mot Matthews. Ryan, nå utenfor rekkevidden for field goal og på 3rd-and-33 fra New Englands 45-yard linje, bommet på pasning, og laget endte opp med å punte ballen til New England.

Boshers' 36-yard spark gav Patriots ballen på egen 9-yard linje med 3:30 igjen av kampen og to gjenstående timeouts. Etter to mislykkede pasningsforsøk fikk Brady en første down med en 16-yard pasning til Chris Hogan. Etter en 11-yard pasning til Mitchell kastet Brady en pasning som nesten ble intercepted av Alford. Han endte istedenfor opp med å slå ballen opp i luften, som Edelman klarte å stupe etter da ballen spratt av Alfords sko. Edelman klarte så vidt å få hendene under ballen før den traff bakken, som sikret en 23-yard fullført pasning. Atlanta utfordret dommeravgjørelsen, som Carl Cheffers bekreftet. Dette førte også til at Atlanta mistet sin siste timeout. Bradys neste pasning til Amendola gikk for 20 yards, til Falcons' 21-yard linje, idet klokken traff 2 minutter som gir en automatisk pause i spillet. To pasninger til White for 20 yards gav New England en første down på 1-yard linjen. Med 58 sekunder igjen av kampen scoret White på et 1-yard løp, og Brady fullførte en pasning til Amendola for en 2-point conversion som utlignet til uavgjort, 28 poeng, og avsluttet et comeback på 25 poeng.

Med et håp om å vinne sitt første mesterskap startet Atlanta sitt drive dypt på egen banehalvdel med like under et minutt igjen av kampen og ingen timeouts. Falcons klarte ikke å nå rekkevidde for et field goal og endte opp med å punte, og Patriots tok imot ballen på egen 35-yard linje. Patriots vurderte å ta et fair catch kick for å sikre seieren, men valgte å ikke gjøre det. Istedenfor forsøkte New England et fake quarterback kneel play hvor Dion Lewis løp med ballen. Lewis plukket opp noen yards men klarte ikke å score, som ledet til slutten av fjerde kvarter og den første gangen et Super Bowl hadde gått til overtid, og første gang en tittelkamp i NFL hadde gått til overtid siden Baltimore Colts spilte mot New York Giants i NFL Championship Game 1958.

### Overtid
Patriots vant myntkastet på overtid og valgte å ta imot ballen. Etter en touchback startet de sitt drive på egen 25-yard linje, hvor Brady fullførte pasninger til White, Amendola og Hogan for henholdsvis 6, 14 og 18 yards. Etter at White ble taklet for et tap på tre yards fullførte Brady en 15-yard pasning til Edelman til Falcons' 25-yard linje. White tok så en sidelengs pasning fra Brady til 15-yard linjen. Brady forsøkte en pasning til Bennett i målsonen som ikke traff, men Falcons' linebacker De'Vondre Campbell fikk en straffe for pasningsinterference som gav Patriots en 1st-and-goal fra Falcons' 2-yard linje. På første down bommet Brady igjen på et pasningsforsøk til Bennett etter at Vic Beasley klarte å stanse ballen. På andre down tok White en pitch og løp ballen til høyre. Han ble taklet på 1-yard linjen, men klarte å strekke seg ut og få ballen over mållinjen før kneet hans traff bakken og sikret en kampvinnende touchdown. Patriots vant kampen 34–28, lagets femte Super Bowl-tittel, etter å ha ligget under med 25 poeng. Det var også første gang i NFLs sluttspill at et lag som ledet med 17 poeng eller mer i begynnelsen av fjerde kvarter tapte kampen. Siden 1940 hadde lag som ledet med 17+ poeng etter tre kvarter i en sluttspillkamp gått 133–0 sammenlagt.

### Statistikker og rekorder

Over 30 rekorder ble slått eller tangert innen Super Bowl LI var over. Brady fullførte 43 av 62 pasninger for 466 yards og to touchdowns med en interception, og hadde 15 yards på løp. Han satte kamprekorder for Super Bowl for flest fullførte pasninger, pasningsforsøk og pasningsyards. Han satte også karrierekorder for Super Bowl for kamper spilt (7), fullførte pasninger (207), pasningsforsøk (309), pasningsyards (2 071) og touchdownpasninger (15). James White satte en Super Bowl-rekord med 14 pasninger for 110 yards, hadde 29 yards på løp og tangert en Super Bowl-rekord med tre touchdowns. Han satte også rekorden for flest poeng i en kamp med 20. Etter kampen sa Brady at han mente White fortjente MVP-tittelen mer enn han selv. Brady hadde planlagt å gi bilen som tradisjonelt ble gitt til Super Bowl MVPs (han hadde gitt trucken han fikk etter Super Bowl XLIX til Malcolm Butler), men fant ut etter kampen at det ikke lenger ble utdelt en bil etter at sponsoren hadde avsluttet tradisjonen. Edelman tok imot fem pasninger for 87 yards og returnerte tre punts for 39 yards. Amendola tok imot åtte pasninger for 78 yards og en touchdown. Flowers hadde seks taklinger og 2,5 sacks.

For Atlanta fullførte Ryan 17 av 23 pasninger for 284 yards og to touchdowns. Freeman var kampens beste på løp med 75 yards og en touchdown på 11 løp, og tok også imot to pasninger for 46 yards. Jones var Atlantas ledende receiver med fire mottakelser for 87 yards. Robert Alford hadde 11 taklinger (9 solo), en interception som ble returnert for en touchdown, og plukket opp en fumble. Grady Jarrett hadde fem taklinger og tangerte en Super Bowl-rekord med tre sacks.

Atlanta ble det første laget i Super Bowls historie til å returnere en interception for en touchdown og tape kampen. Før Super Bowl LI hadde lag som returnerte en interception for en touchdown i et Super Bowl vunnet 12 og tapt 0 kamper. New England hadde to turnovers i kampen, mens Atlanta kun hadde én. Dette gjorde New England til det femte laget til å vinne et Super Bowl til tross for å ha flest turnovers, sammen med Baltimore Colts i Super Bowl V, Pittsburgh Steelers i Super Bowls XIV og XL og Patriots i Super Bowl XLIX.

Det ble også satt en rekord for største comeback i et Super Bowl (den gamle rekorden var ti poeng, satt av Washington Redskins i Super Bowl XXII og tangert av New Orleans Saints i Super Bowl XLIV og Patriots i Super Bowl XLIX); det er det tredje største comebacket i NFLs sluttspill noensinne bak The Comeback mellom Indianapolis Colts og Kansas City Chiefs i NFL-sluttspillet i 2013–14 (28 poeng; Colts lå under 10–38 og vant kampen 45–44). I tillegg til å være det største comebacket i et Super Bowl satte kampen rekord for største comeback i fjerde kvarter noensinne i NFLs sluttspill, da ingen lag hadde noensinne vunnet en sluttspillkamp etter å ha ligget under med 17 eller flere poeng ved starten av siste kvarter; Patriots lå under med 19 poeng da fjerde kvarter startet og stillingen var 28–9. Patriots vant sitt femte mesterskap, alle under startende quarterback Tom Brady, som er flest seiere av en quarterback. Brady vant sin fjerde Super Bowl MVP, mer enn noen annen spiller. Kampen representerte det største comebacket i New England Patriots' historie, både i serie- og sluttspill, og i Tom Bradys karriere.

Super Bowl LI ble det første Super Bowl noensinne hvor det vinnende laget aldri holdt ledelsen i normal spilletid, og ble også det første Super Bowl hvor det vinnende laget ikke scoret et poeng på et PAT spark, da Patriots bommet på sitt eneste forsøk i kampen som skjedde etter deres første touchdown, gikk for 2-point-conversions på sine to neste touchdowns, og ikke trengte å forsøke et ekstrapoeng etter den kampvinnende touchdownen på overtid.

Sent i tredje kvarter var hadde Falcons en 99,8% sannsynlighet for seier.

### Box score

### Statistikksammenligninger







### Individuelle statistikker
Kilde: The Football Database Super Bowl LI







1Fullførte pasninger/forsøk2Løp3Lengste4Mottakelser5Antall ganger kastet til

## Kampstartere

## Dommere
Super Bowl LI hadde åtte dommere. Nummeret i parentes viser dommerens uniformnummer.
* Referee: Carl Cheffers (51)
* Umpire: Dan Ferrell (64)
* Head linesman: Kent Payne (79)
* Line judge: Jeff Seeman (45)
* Field judge: Doug Rosenbaum (67)
* Side judge: Dyrol Prioleau (109)
* Back judge: Todd Prukop (30)
* Replay official: Tom Sifferman

## Referanser


## Eksterne lenker
*